CELEX: 32017D0485
Language: el
Date: 2017-03-20 00:00:00
Title: Εκτελεστική απόφαση (ΚΕΠΠΑ) 2017/485 του Συμβουλίου, της 20ής Μαρτίου 2017, για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

21.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 75/24
            
         ΕΚΤΕΛΕΣΤΙΚΉ ΑΠΌΦΑΣΗ (ΚΕΠΠΑ) 2017/485 ΤΟΥ ΣΥΜΒΟΥΛΊΟΥ
   της 20ής Μαρτίου 2017
   για την εφαρμογή της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 2,
   Έχοντας υπόψη την απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (1), και ιδίως το άρθρο 30 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 31 Μαΐου 2013 το Συμβούλιο εξέδωσε την απόφαση 2013/255/ΚΕΠΠΑ.
            
         
               (2)
            
            
               Λόγω της σοβαρότητας της κατάστασης στη Συρία, θα πρέπει να προστεθούν τέσσερα πρόσωπα στον κατάλογο φυσικών και νομικών προσώπων, οντοτήτων και φορέων που υπόκεινται σε περιοριστικά μέτρα, ο οποίος περιέχεται στο παράρτημα Ι της απόφασης 2013/255/ΚΕΠΠΑ.
            
         
               (3)
            
            
               Η απόφαση 2013/255/ΚΕΠΠΑ θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα Ι της απόφασης 2013/255/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Μαρτίου 2017.
      
         
            Για το Συμβούλιο
         
         
            Ο Πρόεδρος
         
         L. GRECH
      
   
   
      (1)  ΕΕ L 147 της 1.6.2013, σ. 14.
   
      ΠΑΡΑΡΤΗΜΑ
      Τα ακόλουθα πρόσωπα προστίθενται στον κατάλογο που περιέχεται στο παράρτημα Ι τμήμα Α (Πρόσωπα) της απόφασης 2013/255/ΚΕΠΠΑ.
      
         
                      
                  
                  
                     Όνομα
                  
                  
                     Αναγνωριστικά στοιχεία
                  
                  
                     Λόγοι
                  
                  
                     Ημερομηνία καταχώρισης
                  
               
                     «235.
                  
                  
                     Ahmad Ballul
                     (άλλως Ahmad Muhammad Ballul· Ahmed Balol)
                     
                        
                  
                  
                     Ημερομηνία γεννήσεως: 10 Οκτωβρίου 1954
                     Βαθμός: Υποπτέραρχος· Διοικητής της Αραβικής Πολεμικής Αεροπορίας και των Δυνάμεων Αεράμυνας της Συρίας
                  
                  
                     Ανώτατος αξιωματικός, με βαθμό υποπτέραρχου, και διοικητής της Αραβικής Πολεμικής Αεροπορίας και των Δυνάμεων Αεράμυνας της Συρίας· βρίσκεται στη θέση αυτή μετά τον Μάιο του 2011.
                     Δραστηριοποιείται στον τομέα της διάδοσης χημικών όπλων και, ως ανώτατος αξιωματικός της Αραβικής Πολεμικής Αεροπορίας της Συρίας, ευθύνεται για τη βίαιη καταστολή του άμαχου πληθυσμού, μεταξύ άλλων με τη χρήση χημικών όπλων σε επιθέσεις του καθεστώτος της Συρίας, όπως προσδιορίζεται στην έκθεση του κοινού μηχανισμού έρευνας.
                  
                  
                     21.3.2017
                  
               
                     236.
                  
                  
                     Saji Darwish
                     (άλλως Saji Jamil Darwish· Sajee Darwish· Sjaa Darwis)
                     
                        
                  
                  
                     Ημερομηνία γεννήσεως: 11 Ιανουαρίου 1957
                     Βαθμός: Υποπτέραρχος, Αραβική Πολεμική Αεροπορία της Συρίας
                  
                  
                     Ανώτατος αξιωματικός, με βαθμό υποπτέραρχου, και διοικητής της 22ης Διεύθυνσης της Αραβικής Πολεμικής Αεροπορίας της Συρίας βρίσκεται στη θέση αυτή μετά τον Μάιο του 2011.
                     Δραστηριοποιείται στον τομέα της διάδοσης χημικών όπλων και ευθύνεται για τη βίαιη καταστολή του άμαχου πληθυσμού: ως ανώτατος αξιωματικός της Αραβικής Πολεμικής Αεροπορίας της Συρίας και Διοικητής της 22ης Διεύθυνσης είναι υπεύθυνος για τη χρήση χημικών όπλων από αεροσκάφη που επιχειρούν από αεροπορικές βάσεις υπό τον έλεγχο της 22ης Διεύθυνσης, όπως, μεταξύ άλλων, κατά τις επιθέσεις στο χωριό Talmenes οι οποίες, σύμφωνα με τον κοινό μηχανισμό έρευνας, πραγματοποιήθηκαν από ελικόπτερα του καθεστώτος που είχαν βάση τον αεροσταθμό της Χάμα.
                  
                  
                     21.3.2017
                  
               
                     237.
                  
                  
                     Muhammed Ibrahim
                     
                        
                  
                  
                     Ημερομηνία γεννήσεως: 5 Αυγούστου 1964
                     Βαθμός: Ταξίαρχος· υποδιοικητής της 63ης Ταξιαρχίας της Αραβικής Πολεμικής Αεροπορίας της Συρίας στον αεροσταθμό της Χάμα
                  
                  
                     Ανώτατος αξιωματικός, με βαθμό ταξίαρχου, και υποδιοικητής της 63ης Ταξιαρχίας της Αραβικής Πολεμικής Αεροπορίας της Συρίας· βρίσκεται στη θέση αυτή μετά τον Μάιο του 2011.
                     Δραστηριοποιείται στον τομέα της διάδοσης χημικών όπλων και, ως ανώτατος αξιωματικός της Αραβικής Πολεμικής Αεροπορίας της Συρίας κατά την περίοδο που εξετάστηκε από τον κοινό μηχανισμό έρευνας και υποδιοικητής της 63ης Ταξιαρχίας από τον Μάρτιο έως τον Δεκέμβριο του 2015, ευθύνεται για τη βίαιη καταστολή του άμαχου πληθυσμού με τη χρήση χημικών όπλων από την 63η Ταξιαρχία στο Talmenes (21 Απριλίου 2014), το Qmenas (16 Μαρτίου 2015) και το Sarmin (16 Μαρτίου 2015).
                  
                  
                     21.3.2017
                  
               
                     238.
                  
                  
                     Badi' Mu'alla
                     
                        
                  
                  
                     Ημερομηνία γεννήσεως: 1961
                     Τόπος γεννήσεως: Bistuwir, Τζαμπλέ, Συρία
                     Βαθμός: Ταξίαρχος· διοικητής της 63ης Ταξιαρχίας της Πολεμικής Αεροπορίας της Συρίας
                  
                  
                     Ανώτατος αξιωματικός, με βαθμό ταξίαρχου, και διοικητής της 63ης Ταξιαρχίας της Αραβικής Πολεμικής Αεροπορίας της Συρίας· βρίσκεται στη θέση αυτή μετά τον Μάιο του 2011.
                     Δραστηριοποιείται στον τομέα της διάδοσης χημικών όπλων και, ως Διοικητής της 63ης Ταξιαρχίας κατά την περίοδο που εξετάστηκε από τον κοινό μηχανισμό έρευνας, ευθύνεται για τη βίαιη καταστολή του άμαχου πληθυσμού με τη χρήση χημικών όπλων από την 63η Ταξιαρχία στο Talmenes (21 Απριλίου 2014), το Qmenas (16 Μαρτίου 2015) και το Sarmin (16 Μαρτίου 2015).
                  
                  
                     21.3.2017»